A/2012/11422	
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: OZVUČENIE, OSVETLENIE A ZASTREŠENIE DOLNEJ BRÁNY POČAS XVIII. OSLÁV DŇA MESTA KOŠICE
Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
1)	Podmienky účasti sú nasledovné:  
1.1.	 Uchádzač musí byť oprávnený poskytovať požadované služby,
1.2.	 Uchádzač musí preukázať, že v priebehu uplynulých troch rokoch poskytoval   požadované služby na  minimálne 6 outdoorových podujatiach s účasťou nad 3000 ľudí

2)	Na preukázanie splnenia podmienok účasti je potrebné predložiť tieto doklady 
   2.1.  Oskenované oprávnenie na poskytnutie služby (výpis z obchodného registra, resp. životného registra alebo potvrdenie o zápise do zoznamu podnikateľov) alebo fotokópia
2.2. Zoznam referencií v oblastí predmetu zákazky – zoznam obsahuje podujatia za posledné tri roky v množstve minimálne 6 outodoorových podujatí (pri každej zákazke uviesť názov podujatia, dátum jeho uskutočnenia, rozsah poskytnutej služby, príslušný kontakt na objednávateľa -  jeho názov, poštovú adresu, meno a priezvisko kontaktnej osoby, telefónne číslo alebo emailovú adresu za účelom preverenia uvedených údajov)

Doklady uchádzač zašle výlučne na e-mailovú adresu pre doklady: 2012.11422A@kosice.sk Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením s označením – „OZVUČENIE, OSVETLENIE A ZASTREŠENIE DOLNEJ BRÁNY POČAS XVIII. OSLÁV DŇA MESTA KOŠICE, č. spisu: A/2012/11422A -  NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklady môžu byť staršie ako 3 mesiace pokiaľ sú aktuálne a platné.
3)	Termín na predloženie dokladov je do: 23.3.2012 do 10:00 hod
4)	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo ak nebudú úplné  alebo ak nebude uchádzač postupovať podľa tohto postupu, takéto doklady nebudú brané do úvahy a nebudú posudzované.
5)	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:
1)	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2)	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3)	Ponuku, t. j. doplnenú výzvu verejného obstarávateľa uchádzač zašle výlučne na e-mailovú adresu uvedenú pre ponuky vo výzve. Cena predmetu zákazky nesmie prekročiť stanovenú výšku s DPH: 7 000 € 
4)	Ponuky zaslané po termíne alebo na inú e-mailovú adresu  nebudú vyhodnocované.
5)	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná.
6)	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií. 
7)	Kritériom na hodnotenie ponúk je:  najnižšia celková cena.
8)	Celková ponuka uchádzača musí zahŕňať aj jeho vedľajšie náklady, napr. dopravné a iné a musí byť konečná.
9)	Úspešnému uchádzačovi bude predložený k podpisu návrh zmluvy v súlade so  zmluvnými podmienkami (príloha). Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

Prílohy: 
1.	Výzva na predloženie ponuky
2.	Opis predmetu zákazky 
3.	Zmluvné podmienky